**PAKSI TELEPÜLÉSI ÉRTÉKTÁR BIZOTTSÁG**

**HELYI ÉRTÉK PÁLYÁZATI FELHÍVÁS**

A Paksi Települési Értéktár Bizottság feladata városunk meglévő értékeinek számbavétele, ezek széles körben történő megismertetése. Tevékenységének célja a helyi épített és természeti környezet védelme, a helyi hagyományok és értékek ápolása, a helytörténeti kutatások lehetőség szerinti dokumentálása. Helyi természeti kincseink, építészeti, kulturális, turisztikai büszkeségeink, élsportolóink eredményei ismeretében a bizottság korábban 46 helyi értéket vett számba. 45 értéket a megyei értékek sorában is számon tartanak, közülük egy tolnaikum. Ezekről a város honlapján lehet tájékozódni a http://paks.hu/mi-paksiak/telepulesi-ertektar/ linken. A sor azonban minden bizonnyal bővíthető.

A bizottság felhívással fordul a helyi értékek iránt elkötelezett paksi lakosokhoz – gyűjtőkhöz, lelkes helytörténészekhez, tudományos kutató munkát végző pedagógusokhoz, diákokhoz, minden érdeklődő paksi polgárhoz – akik szívesen közreműködnek a település múltjának és jelenének alapos megismerésében, megismertetésében.

A bizottság által az alábbiakban meghatározott, kutatásra ajánlott témákban kéri a helytörténet iránt érdeklődőket, hogy végezzenek kutatómunkát, illetve dokumentálják azokat.

Kutatásra ajánlott témák:

Halász Károly

Pákolitz István

Tarisznyás Györgyi

Vass György

emblematikus tanáregyéniségek

Erzsébet Nagy Szálloda

a főutca építéstörténete

a pusztai elemi iskolák története

a paksi vendéglátás története

Benyújthatók a felsorolásban nem szereplő témák is.   
A bizottság terjedelmi elvárásokat nem köt ki.

A kutató, alkotó munkában segítséget kaphatnak az érdeklődők a Paksi Városi Múzeum, valamint a Paksi Pákolitz István Városi Könyvtár helytörténeti részlegének munkatársaitól is.

A pályamunkákat a bizottság tagjaihoz lehet eljuttatni **2019. március 1-jéig postai úton** az alábbi címekre:

Paksi Pákolitz István Városi Könyvtár, Bodor Éva (7030 Paks, Villany utca 1.),

Paksi Városi Múzeum, dr. Váradyné Péterfi Zsuzsanna (7030 Paks, Deák Ferenc utca 2.),

Csengey Dénes Kulturális Központ, Tell Edit (7030 Paks, Gagarin utca 2.),

valamint **e-mail-ben az** [**ertektar@paks.hu**](mailto:ertektar@paks.hu) e-mail címre.

**A borítékra kérjük, írják rá: Paksi Települési Értéktár Bizottság – HELYI ÉRTÉK pályázat**

A bizottság szakemberek bevonásával értékeli és díjazza a pályaműveket, valamint dönt azok nyilvánossá tételének módjáról, továbbá szükség esetén szakemberek bevonásával határoz az értéktárba való felterjesztésről.

A pályamunkák értékelését követően a díjátadásra, valamint a nyertes pályázók és pályázatok bemutatására 2019 áprilisában a Helyi Értékek Napján kerül sor, melynek pontos időpontjáról a pályázók külön értesítést kapnak.

A pályázat lebonyolítója a Paksi Közművelődési Nonprofit Kft.

Paks, 2018. november 9.

Paksi Települési Értéktár Bizottság